stanford-oval/wikipedia huggingface dataset:
Jesse Häkkinen
Ura

Häkkinen on Raahe-Kiekon kasvatti. Hän siirtyi juniorina sittemmin Laser HT:hen, josta Häkkinen siirtyi kaudeksi 2006–2007 Hämeenlinnan Pallokerhon B-nuoriin. Kaudella 2009–2010 hän nousi seuran A-nuorten varakapteeniksi.
Kaudeksi 2011–2012 Häkkinen siirtyi vuoden mittaisella sopimuksella Mestis-joukkue Kajaanin Hokkiin, jonka apuvalmentajana toimi hänelle Laser HT:n junioreista tuttu Teijo Raatesalmi. Häkkisen tulokaskausi toi 43 runkosarjaottelussa tehot 8+9=17 ja kuudessa playoff-ottelussa yhden maalin. Hän oli runkosarjassa Hokin tehokkain tulokaspelaaja. Häkkinen voitti myös joukkueen sisäisen tehotilaston lukemalla +11. Huhtikuussa 2012 hän teki Hokin kanssa vuoden mittaisen jatkosopimuksen. Kaudella 2012–2013 Häkkinen pelasi joukkueen lisäksi myös kaksi ottelua lainalla Suomi-sarjan Iisalmen Peli-Karhuissa.
Häkkinen siirtyi kaudeksi 2013–2014 vuoden mittaisella sopimuksella Heinolan Peliittojen riveihin. Kauden 2014–2015 hän vietti Kazakstanin mestaruussarjan Beibarys Atıraw'ssa, jonka jälkeen Häkkinen palasi kaudeksi 2015–2016 Peliittoihin. Hän nousi kauden mittaan myös joukkueen kapteenistoon. Häkkinen pelasi Peliitoissa vain viisi ottelua, kunnes hänen sopimuksensa purettiin Häkkisen omasta aloitteesta yhteisymmärryksessä loakakuussa 2016. Kymmenen päivää myöhemmin hän siirtyi ottelukohtaisella sopimuksella III-divisioonajoukkue Pyhäjoen Joki-Kiekkoon. Joukkueessa pelaavat myös Häkkisen isoveljet Tommi ja Janne.
Muuta

Häkkisen isoveljet Tommi ja Janne pelaavat puolustajina PJK:ssa.
John Henry Gurney

John Henry Gurney vuosien 1890–1908 välillä.
John Henry Gurney (4. huhtikuuta 1819 Earlham Hall, Norfolk − 20. huhtikuuta 1890) oli englantilainen pankkiiri ja amatöörilintutieteilijä.
Gurneyn isä oli Joseph John Gurney. Ollessaan 10-vuotias Gurney lähetettiin yksityiskouluun Leytonstoneen. Täällä hän keräsi ensimmäisen luonnontieteellisen kokoelmansa. Sitten hän meni Friends' Schooliin Tottenhamiin, missä hän tutustui William Yarrelliin. 17-vuotiaana Gurney siirtyi Norwichiin suvun pankkibisnekseen.
Gurney julkaisi lukuisia artikkeleita Norfolkin linnuista The Zoologist-lehdessä. Hän myös keräsi laajan petolintukokoelman. 1864 hän julkaisi ensimmäisen osan kokoelmastaan Descriptive Catalogue. 1872 hän toimitti The Birds of Damara Land-teoksen ystävänsä Karl Johan Anderssonin muistiinpanojen pohjalta.
Vuosien 1875 ja 1882 välillä hän julkaisi sarjan muistiinpanoja The Ibis-lehdessä, kuten Catalogue of Birds in the British Museum ja 1884 List of Diurnal Birds of Prey, with References and Annotations.
Hänen poikansa John Henry Gurney Jr. (1848–1922) oli myös lintutieteilijä. Hänen tyttärensä oli Agatha Gurney (1881-1937).
John Henry Gurney nimesi suuren joukon eläimiä, linnuista muun muassa madagaskarintuulihaukka (Falco newtoni), afrikanpikkukotka (Hieraaetus ayresii) ja tumma-ampiaishaukka (Henicopernis infuscatus) ovat hänen nimeämiään.
Mustakaulauikun (Podiceps nigricollis) eteläafrikkalainen rotu gurneyi on nimetty isä ja poika Gurneyn kunniaksi, samoin kuin papuankotka (Aquila gurneyi), pisarapöllönen (Mimizuku gurneyi), malakanpitta (Pitta gurneyi), afrikankirjorastas (Zoothera gurneyi) ja natalinmesikko (Promerops gurneyi).
Inna Patrakova

Inna Patrakova (s. 1970 Leningrad, Venäjän SNFT) on Suomessa asuva venäläinen kirjailija ja tulkki, koulutukseltaan mainosgraafikko.
Patrakova muutti 1998 Suomeen ja on Venäjän ja Suomen kansalainen. Hän johtaa tulkkiyritystä ja opiskelee Helsingin yliopistossa venäjän kieltä.
Teoksissaan hän ironisoi suomalaisten ja venäläisten stereotypioita.
Teokset

Tulkki, 2010
Naapurit, Helsinki-kirjat, 2011
Kultahammas, Helsinki-kirjat, 2012
IMSI-sieppari

IMSI-sieppari
IMSI-sieppari on telekuuntelulaite, jota käytetään matkapuhelinliikenteen sieppaamiseen ja matkapuhelinten käyttäjien sijaintitietojen jäljittämiseen. IMSI-sieppari toimii ikään kuin valheellisena puhelinmastona, toisin sanoen se toimii kohteena olevan matkapuhelimen ja palveluntarjoajan maston välillä. Tämän tyyppistä tietoturvahyökkäystä kutsutaan väliintulohyökkäykseksi.
Hollannin Shakkiliitto

Hollannin Shakkiliitto (KNSB) hallinnoi Hollannin shakkitoimintaa. Se perustettiin vuonna 1873. Se järjestää jokavuotiset shakin hollanninmestaruuskilpailut.
Aiheesta muualla

Kotisivut (hollanniksi)
Ian Murray

Ian Murray voi olla:
Ian Murray, brittiläinen poliitikko
Ian Murray, skotlantilainen jalkapalloilija
Ian Murray, kanadalainen poliitikko
Ian Murray, brittiläinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ian Murray”, voi hakea sivunnimihaulla, laajalla sivunnimihaulla tai tekstihaulla.
ICICI Bank

| ICICI Bank |
| --- | --- |

Yritysmuoto:  pörssiyhtiö
Osake:  BSE: 532174, NSE: ICICIBANK, NYSE: IBN; ISIN: INE090A01021; osa BSE Sensex ja CNX Nifty -osakeindeksejä
ISIN:  INE090A01021
Perustettu:  1955 (ICICI Ltd),  5.1.1994 ICICI Bank Ltd
Toimitusjohtaja:  Chanda Kochhar
Puheenjohtaja:  Mahendra Sharma
Kotipaikka:  ICICI Bank Towers, Bandra-Kurla, Mumbai 400013, Intia
Toimiala:  pankki
Liikevaihto:   14,249 mrd. USD (2014)
Tilikauden tulos:   1,948 mrd. USD (2014)
Henkilöstö:  72 226 (2014)
Kotisivu:  www.icicibank.com
Infobox OKVirheellinen NIMI-arvo: 
ICICI Bankin toimistoja (2006).
ICICI Bank Limited  on suuri intialainen pankkikonserni, joka tarjoaa asiakkailleen pankki- ja rahoituspalveluja. Pankkiyhtiön kotipaikka on Mumbai.
Yhtiömuodoltaan ICICI Bank on julkinen osakeyhtiö. Yhtiön osake noteerataan Bombayn (BSE) ja Intian kansallisessa pörssissä (NSE) sekä New Yorkin pörssissä. ICICI pankki on Intian suurin yksityisomisteinen pankki- ja rahoitusalan yritys. Sen tase oli maaliskuun 2015 lopussa 6461,29 miljardia INR eli noin 103 mrd. USD. Yhtiöllä oli tuolloin 4 450 konttoria ja 13 692 pankkiautomaattia.
Yhdysvaltalainen talousjulkkaisu Forbes luokitteli ICICI Bankin vuonna 2015 Intian viidenneksi ja maailman 283. suurimmaksi julkiseksi osakeyhtiöksi. Pankkikonsernin liikevaihto oli 14,25 miljardia dollaria ja liikevoitto 1,95 miljardia dollaria (2014).
Historiaa

Pankkiyhtiön taustalla on vuonna 1955 perustettu ICICI Ltd, joka on Maailmanpankin, Intian hallituksen ja Intian teollisuuselämän edustajien yhdessä perustama rahoitusalan yritys. ICICI on lyhenne englanninkielen sanoista Industrial Credit and Investment Corporation of India, joka suomennetuna tarkoittaa Intian teollisuusluotto- ja investointiyhtiötä. 1990-luvulla ICICI:n toiminta muuttui kapeammasta projektikohtaisesta rahoittajasta laaja-alaiseksi rahoitusalan yritykseksi.  ICICI Ltd perusti 1994 ICICI Bank Ltd:n tytäryhtiökseen, tuolloin nimellä ICICI Banking Corporation Ltd.. Perustamisvaiheessa 75,0 % osakepääomasta kuului ICICI Ltd:lle ja 25,0 % SCICI Ltd:lle. Nämä omistajat yhdistyivät sittemmin. Kun pankki vietiin budjettivuonna 1998 pörssiin Intiassa, ICICI:n omistusosus pieneni 46 prosenttiin. Ensimmäisenä intialaisena yhtiönä ICICI Bank listautui New Yorkin pörssiin vuonna 1999. Syyskuussa 1999 pankin nimi muutettiin nykymuotoon. 2000-luvulla ICICI Bank on kasvanut muun muassa yritysostoin.
Aiheesta muualla

Kuvia tai muita tiedostoja aiheesta ICICI Bank Wikimedia Commonsissa
ICICI Group (englanniksi) (icicigroupcompanies.com)
Jesper Juul

| Jesper Juul |
| --- | --- |

Henkilötiedot
Syntynyt: 18. huhtikuuta 1948 Vordingborg
Kuollut: 25. heinäkuuta 2019 (71 vuotta) Odder
Kansalaisuus:  tanskalainen
Ammatti:  perheterapeutti
Aiheesta muualla
Kotisivu
Jesper Juul (18. huhtikuuta 1948 Vordingborg – 25. heinäkuuta 2019 Odder) oli tanskalainen perheterapeutti  ja kirjailija.
Hourman

Hourman (Suomeksi: Tuntimies) on nimi kolmelle eri DC Comics -kustantamon sarjakuvissa esiintyville supersankareille. Alkuperäinen Ken Fitchin ja Bernard Bailyn luoma hahmo esiintyi ensimmäisen kerran vuonna 1940 Adventure Comics -sarjakuvalehden numerossa 48. Hahmo kuuluu myös Oikeuden Puolustajiin. Hourman käyttää aseenaan tiimalasia ja osaa hallita aikaa, sekä nähdä tulevaisuuteen.
Taustaa

Ensimmäinen Hourman oli Rex Tyler niminen tiedemies, joka kehitti Miraclo nimisen vitamiinipillerin, joka antoi hänelle voimia ja kestävyyttä yhden tunnin ajaksi kerrallaan. Hän kehitti itselleen supersankariasun, jossa oli tiimalasin kuva rinnassaan. Hänestä tuli myöhemmin Justice Society of American jäsen. Myöhemmin hänen poikansa Rick Tyler peri isänsä supersankariasun ja Miraclon kaavan ja hänestä tuli Infinity Inc ryhmän jäsen. Myöhemmin hänelle annettiin erityinen tiimalasi, joka sai hänet kokemaan satunnaisia ​​yhden tunnin näkyjä tulevaisuudessa. Näyt olivat erittäin yksityiskohtaisia ​​ja antoivat hänelle tietoa noin tunnin ajalta, joka tapahtui yhden tunnin kuluttua; tämä prosessi oli tilapäisesti tuskallinen, mutta antoi strategisen edun ja antoi Rickin ajoittaa annoksensa tehokkaammin, jolloin hänen "voimatuntinsa" kattaa koko visioon sisältyvän kriisin. Hän meni myöhemmin naimisiin Liberty Bellen tyttären Jesse Chambersin kanssa.
Kolmas Hourman oli Rex Tylerin DNA:sta luotu tulevaisuuden androidi nimeltä Matthew Tyler jolla oli hallussaan aikaa manipuloiva kosminen artefakti, joka tunnetaan nimellä Worlogog.
Muissa medioissa > Televisio

Hourmanin nimi mainitaan Smallville televisiosarjassa.
Rex Tylerin versio Hourmanista esiintyi Legends of Tomorrow -sarjassa, jossa häntä esitti Patrick J. Adams.
Rex Tylerin ja Rick Tylerin versiot Hourmanista esiintyivät Stargirl televisiosarjassa, jossa heitä esittivät Lou Ferrigno Jr ja Cameron Gellman.
Muissa medioissa > Animaatio

Rick Tylerin Hourmanilla on muutama cameo-rooli Justice League Unlimited -sarjassa, jossa hän oli yksi Oikeuden Puolustajien jäsenistä.
Muissa medioissa > Animaatio > Batman – pelottomat

Lex Lang oli Hourmanin äänenä Batman – pelottomat -sarjassa vuonna 2010, jossa hän esiintyi jaksossa "The Golden Age of Justice". Hourman oli yksi jo ikääntyneen Oikeuden Yhteiskunnan jäsen.
Muissa medioissa > Animaatio > Justice League: The New Frontier

Hourman esiintyi lyhyesti animaatioelokuvassa Justice League: The New Frontier, jossa hän yrittäessään paeta viranomaisia putosi omaan kuolemaansa.
Muissa medioissa > Animaatio > Justice Society: World War II

Hourman esiintyi animaatioelokuvassa Justice Society: World War II, jossa häntä ääninäytteli Matthew Mercer. Tämä versio hahmosta oli Earth Two maailmasta ja Oikeuden Yhteiskunnan perustajajäsen.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2010 | Lex Lang | Batman – pelottomat |  |  |
Jann Wenner

Jann Wenner 2022.
Jann Wenner (s. 7. tammikuuta 1946) on yhdysvaltalainen toimittaja ja Rolling Stone -lehden toinen perustaja. Hän myi vuonna 2017 lehdestä omistamansa enemmistöosuuden 51 prosenttia Penske Media Corporationille. Jo aiemmin 2016 hän myi siitä vähemmistöosuuden 49 prosenttia singaporelaiselle it-yritykselle BandLab Technologiesille, jolta osuus päätyi myöhemmin Penskelle. Hän on perustanut myös kunniagalleria Rock and Roll Hall of Famen, jonka hallituksen jäsen hän oli vuoteen 2020 ja aiemmin myös puheenjohtaja. Hänet erotettiin hallituksesta New York Times -lehden haastattelussa esittämiensä rasististen ja naisia vähättelevien kommenttiensa vuoksi.
Joaquim Rodríguez

| Joaquim Rodríguez |
| --- | --- |
 Joaquim Rodríguez vuonna 2011
Henkilötiedot
Koko nimi:  Joaquim Rodríguez Oliver
Syntynyt: 12. toukokuuta 1979 (ikä 45)
Kansalaisuus:   Espanja
Pyöräilijä
Lempinimi:  Purito
Pituus:  169 cm
Paino:  57 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2001–2003 2004–2005 2006–2009 2010-2016:  ONCE-Eroski Saunier Duval - Prodir Caisse d'Epargne Katjuša
Suurimmat voitot
 Katalonian ympäriajo 2010, 2014 La Flèche Wallonne 2012 Lombardian ympäriajo 2012, 2013 Baskimaan ympäriajo 2015 Espanjan ympäriajo, mäkikilpailu 2005 yhdistelmäkilpailu 2015, 9 etappia Ranskan ympäriajo, 3 etappia Italian ympäriajo, pistekilpailu 2012, 2 etappia  Espanjan maantieajomestaruus 2007 UCI:n maailmanranking 2010 UCI World Tour 2012, 2013 
 Tiedot päivitetty: 9. tammikuuta 2024 
Aiheesta muualla
www.joaquimrodriguez.com
| Mitalit> Maa:   Espanja.Miesten pyöräily.Maantiepyöräilyn MM-kilpailut  | Mitalit> Maa:   Espanja.Miesten pyöräily.Maantiepyöräilyn MM-kilpailut  | Mitalit> Maa:   Espanja.Miesten pyöräily.Maantiepyöräilyn MM-kilpailut  | Maa:   Espanja> Miesten pyöräily. |
| --- | --- | --- | --- |
|  Hopeaa | Firenze 2013 | maantieajo |  |
|  Pronssia | Mendrisio 2009 | maantieajo |  |
Joaquim Rodríguez Oliver (s. 12. toukokuuta 1979 Barcelona, Espanja) on espanjalainen maantiepyöräilijä, joka kilpaili ammattilaisena vuosina 2001–2016.
Rodríguez voitti Espanjan ympäriajon kahdeksannen etapin vuonna 2003 ja mäkikilpailun 2005. Espanjan maantieajomestaruuden hän saavutti vuonna 2007. Vuoden 2009 maantiepyöräilyn MM-kilpailuissa hän sijoittui maantieajossa kolmanneksi.
Vuonna 2010 Rodríguez voitti kansainvälisen pyöräilyliiton maailmanrankingin. Hän voitti Katalonian ympäriajon, Ranskan ympäriajossa 12. etapin ja Espanjan ympäriajossa 14. etapin. Lisäksi hän oli toinen La Flèche Wallonnessa sekä kolmas Espanjan ja Baskimaan ympäriajoissa. Vuonna 2011 hän voitti viidennen sekä kahdeksannen etapin Espanjan ympäriajossa.
Vuonna 2012 Rodríguez voitti La Flèche Wallonne -klassikon ja kymmenennen sekä 17. etapin Italian ympäriajossa, jossa hän sijoittui kokonaiskilpailun toiseksi ja voitti pistekilpailun. Espanjan ympäriajossa hän voitti kuudennen, 12. ja 14. etapin. Kokonaiskilpailussa hän oli kolmas ja piste- sekä yhdistelmäkilpailussa toinen. Lisäksi hän voitti Lombardian ympäriajon. Hän voitti myös UCI World Tourin kokonaiskilpailun.
Vuonna 2013 Rodríguez sijoittui Ranskan ympäriajossa kolmanneksi ja voitti Espanjan ympäriajon 19. etapin. MM-kilpailuissa hän sai hopeaa hävittyään loppukirissä irtiottokumppanilleen Rui Costalle. Hän voitti lisäksi toistamiseen Lombardian ympäriajon ja UCI World Tourin. Seuraavana vuonna hän voitti Katalonian ympäriajon. 2015 hän voitti Baskimaan ympäriajon sekä kolmannen ja 11. etapin Ranskan ympäriajossa. Espanjan ympäriajossa hän sijoittui kokonais- ja pistekilpailussa toiseksi sekä voitti yhdistelmäkilpailut ja 15. etapin.
Aiheesta muualla

Virallinen sivusto (espanjaksi)
Jesper Karlsson

Jesper Karlsson maajoukkueen pelaajana lokakuussa 2023.
Karl Jesper Karlsson (s. 25. heinäkuuta 1998 Falkenberg) on ruotsalainen jalkapalloilija, pelipaikaltaan laitahyökkääjä. Hän on pituudeltaan 179-senttimetrinen. Hän edustaa Italian Serie A:ssa Bolognaa.
Karlsson edusti Ruotsin pääsarjassa Allsvenskanissa Falkenbergiä kaudella 2016 ja Elfsborgia kausilla 2017–2020. Hän pelasi Allsvenskanissa kaikkiaan 109 ottelua ja teki niissä 26 maalia, joista 11 maalia kaudella 2020. Karlsson siirtyi syyskuussa 2020 alankomaalaisseura AZ Alkmaariin, jossa hän pelasi kolme kautta. Hän pelasi Eredivisiessä 89 ottelua ja teki niissä 35 maalia. Hän teki kaudella 2021–2022 Eredivisiessä 15 maalia, millä hän oli koko liigan maalintekijätilastossa jaetulla viidennellä sijalla yhden maalin seuratoveriaan Vangélis Pavlídisia vähemmän tehneenä. Lisäksi hän teki kaksi maalia Konferenssiliigapaikan karsintoina toimineiden pudotuspelien toisessa loppuottelussa Vitesseä vastaan. Karlsson siirtyi elokuussa 2023 italialaisseura Bolognaan.
Karlsson pelasi Ruotsin nuorisomaajoukkueissa alle 17-vuotiaista alle 21-vuotiaisiin. Hän pelasi Ruotsin A-maajoukkueessa ensimmäisen kerran tammikuussa 2020 ystävyysotteluissa Moldovaa ja Kosovoa vastaan. Hän on pelannut vuoden 2023 loppuun mennessä 14 A-maaottelua ja tehnyt niissä viisi maalia: yhden maaliskuussa 2023 EM-karsintaottelussa Azerbaidžania vastaan, kaksi kesäkuussa 2023 ystävyysottelussa Uutta-Seelantia vastaan ja kaksi lokakuussa 2023 ystävyysottelussa Moldovaa vastaan.
Inopoksen talo

| Inopoksen talo |
| --- | --- |
 Inopoksen talon rauniot.
Sijainti:  Delos, Kykladit, Etelä-Egean saaret  Kreikka
Koordinaatit:  37°23′54″N, 25°16′12″E
Rakennustyyppi:  yksityistalo
Valmistumisvuosi:  noin 100-luku eaa.
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Inopoksen talo on nimitys, jota käytetään eräästä antiikin aikaisesta yksityistalosta Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Inopoksen talon raunioita.
Inopoksen talo rakennettiin hellenistisellä kaudella noin 100-luvulla eaa. Se sijaitsee Kýnthos-vuoren länsirinteessä Deloksen teatterin koillispuolella. Talo on saanut nimensä siitä, että se sijaitsi Kýnthoksen länsipuolella virranneen Inopos-joen varrella. Talon lähellä oli suuri Inopoksen vesisäiliö, johon joen vettä kerättiin. Alueella olleita rakennuksia kutsutaan yhdessä Inopoksen kortteliksi. Talon länsipuolella sijaitsi niin kutsuttu Hermeen talo ja itäpuolella Syyrialaisten jumalten pyhäkkö.
Aiheesta muualla

Kuvia tai muita tiedostoja aiheesta Inopoksen talo Wikimedia Commonsissa
Hollannin Grand Prix 1977

|  Hollannin Grand Prix 1977  |
| --- | --- |
 13 osakilpailu 17 osakilpailusta kaudella 1977. 
Päivämäärä:  28. elokuuta 1977
Sijainti:  Circuit Park Zandvoort, Hollanti
Ratatyyppi:  Moottorirata
Radan pituus:  4,226 km
Kilpailun pituus:  75 kierrosta, 316,950 km
Paalupaikka
Kuljettaja:    Mario Andretti   (Lotus)
Paaluaika:  1.18,65
Palkintokoroke
Voittaja:   Niki Lauda   (Ferrari)
Toinen:    Jacques Laffite   (Ligier)
Kolmas:    Jody Scheckter   (Wolf)
Nopein kierros
Kuljettaja:    Niki Lauda   (Ferrari)
Kierrosaika:  1.19,99 (kierroksella 72)
Hollannin Grand Prix 1977 oli Formula 1 -sarjan osakilpailu, joka ajettiin 28. elokuuta 1977 Circuit Park Zandvoortin radalla. Kilpailun voitti Niki Lauda. Kilpailun aikana johdossa olivat James Hunt, Jacques Laffite ja Niki Lauda.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 |  Niki Lauda | Ferrari | 75 | 1.41.45,93 | 4 | 9 |
| 2 | 26 |  Jacques Laffite | Ligier-Matra | 75 | + 1,89 | 2 | 6 |
| 3 | 20 |  Jody Scheckter | Wolf-Ford | 74 | + 1 krs. | 15 | 4 |
| 4 | 28 |  Emerson Fittipaldi | Fittipaldi-Ford | 74 | + 1 krs. | 17 | 3 |
| 5 | 23 |  Patrick Tambay | Ensign-Ford | 73 | Polttoaine loppu | 12 | 2 |
| 6 | 12 |  Carlos Reutemann | Ferrari | 73 | + 2 krs. | 6 | 1 |
| 7 | 8 |  Hans Joachim Stuck | Brabham-Alfa Romeo | 73 | + 2 krs. | 19 |   |
| 8 | 35 |  Hans Binder | Penske-Ford | 73 | + 2 krs. | 18 |   |
| 9 | 30 |  Brett Lunger | McLaren-Ford | 73 | + 2 krs. | 20 |   |
| 10 | 10 |  Ian Scheckter | March-Ford | 73 | + 2 krs. | 25 |   |
| 11 | 9 |  Alex Ribeiro | March-Ford | 72 | + 3 krs. | 24 |   |
| 12 | 19 |  Vittorio Brambilla | Surtees-Ford | 67 | Ulosajo | 22 |   |
| 13 | 16 |  Riccardo Patrese | Shadow-Ford | 67 | Moottori | 16 |   |
| DSQ | 38 |  Brian Henton | Boro-Ford | 52 |  | 23 |   |
| Kesk. | 15 |  Jean-Pierre Jabouille | Renault | 39 | Ripustukset | 10 |   |
| Kesk. | 6 |  Gunnar Nilsson | Lotus-Ford | 34 | Ulosajo | 5 |   |
| Kesk. | 17 |  Alan Jones | Shadow-Ford | 32 | Moottori | 13 |   |
| Kesk. | 4 |  Patrick Depailler | Tyrrell-Ford | 31 | Moottori | 11 |   |
| Kesk. | 3 |  Ronnie Peterson | Tyrrell-Ford | 18 | Sytytys | 7 |   |
| Kesk. | 22 |  Clay Regazzoni | Ensign-Ford | 17 | Kaasutin | 9 |   |
| Kesk. | 5 |  Mario Andretti | Lotus-Ford | 14 | Moottori | 1 |   |
| Kesk. | 24 |  Rupert Keegan | Hesketh-Ford | 8 | Ulosajo | 26 |   |
| Kesk. | 1 |  James Hunt | McLaren-Ford | 5 | Ulosajo | 3 |   |
| Kesk. | 34 |  Jean-Pierre Jarier | Penske-Ford | 4 | Sytytys | 21 |   |
| Kesk. | 7 |  John Watson | Brabham-Alfa Romeo | 2 | Öljyvuoto | 8 |   |
| Kesk. | 2 |  Jochen Mass | McLaren-Ford | 0 | Ulosajo | 14 |   |
| DNQ | 27 |  Patrick Nève | March-Ford |   |   |   |   |
| DNQ | 37 |  Arturo Merzario | March-Ford |   |   |   |   |
| DNQ | 18 |  Vern Schuppan | Surtees-Ford |   |   |   |   |
| DNQ | 39 |  Ian Ashley | Hesketh-Ford |   |   |   |   |
| DNQ | 33 |  Boy Hayje | March-Ford |   |   |   |   |
| DNQ | 25 |  Hector Rebaque | Hesketh-Ford |   |   |   |   |
| DNQ | 29 |  Teddy Pilette | BRM |   |   |   |   |
| DNQ | 32 |  Michael Bleekemolen | March-Ford |   |   |   |   |
Muuta

Ian Scheckterin paras sijoitus
Ian Parrott

Ian Parrott (5. maaliskuuta 1916 – 4. syyskuuta 2012) oli brittiläinen säveltäjä ja musiikkikirjailija.
Parrott syntyi Streathamissa Lontoossa, ja opiskeli Royal College of Musicissa. Hän aloitti säveltämisen jo seitsemänvuotiaana ja sai tohtorinarvonsa Oxfordin yliopistosta vuonna 1940. Hän luennoi Birminghamin yliopistossa vuosina 1946–1950.
Royal Philharmonic Orchestra palkitsi Parrottin vuonna 1949 teoksesta Symphonic Impression: Luxor. Hänen muuhun tuotantoonsa kuuluu muun muassa viisi sinfoniaa, konserttoja, neljä oopperaa, neljä jousikvartettoa, kamarimusiikkia ja vokaalimusiikkia.
Parrott meni 1. kesäkuuta 1940 naimisiin Elisabeth Coxin kanssa; parille syntyi kaksi poikaa. Säveltäjä sai vuonna 1994 Walesissa ensimmäisen Glyndŵr-palkinnon.
Huutoniemen suuralue

| Huutoniemen suuralue> Roparnäs storområdet |
| --- | --- |
 Kaupungin kartta, jossa Huutoniemen suuralue korostettuna.
Kaupunki:  Vaasa
Suuralue nro:  7
Väkiluku:  8 764 (31.12.2017) 
Kaupunginosat:  Asevelikylä  Purola  Huutoniemi  Teeriniemi  Melaniemi  Kiilapalsta
Huutoniemen suuralue on yksi Vaasan kahdestatoista suuralueesta. Suuralueella asuu 8 764 (31.12.2017) asukasta. Vaasan kaupunginhallinnon tilastoalueista Huutoniemi muodostaa Huutoniemen suuralueen yhdessä Asevelikylän, Purolan, Teeriniemen ja Melaniemen kanssa.
Kaupunginosat

Asevelikylä
Purola
Huutoniemi
Teeriniemi
Melaniemi
Kiilapalsta
Jakama

| Jakama |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°48′35″N, 23°41′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskujoki:  Jakamajoki 
Järvinumero:  35.341.1.001
Mittaustietoja
Pinnankorkeus:  103,1 m  
Rantaviiva:  14,3018 km  
Pinta-ala:  1,29919 km²  
Tilavuus:  0,00588035 km³  
Keskisyvyys:  4,53 m  
Suurin syvyys:  19,35 m  
Valuma-alue:  157 km²  
Keskivirtaama:  1,57 m³/s  
Saaria:  1 
 fiJakama 
Jakama  tai myös Jakamajärvi ,  on Pirkanmaalla Ylöjärvellä Parkkuun lähellä sijaitseva järvi.
Maantietoa

Järven pinta-ala on 130 hehtaaria eli 1,3 neliökilometriä. Se on 3,6 kilometriä pitkä ja 1,2 kilometriä leveä. Järvi on geologien mukaan muodostunut kallioperän murrokseen, joka on jääkauden loppuvaiheessa sulamisvesien auki huuhtoma. Murros alkaa jo Sikkilänjoen laaksosta kauempana pohjoisessa ja laakson pohjaa myöten kulkee myös jäätikköjokitunneliin muodostunut hajujakso, joka saavuttuaan järven pohjoisosaan, kääntyykin lounaaseen ja loppuu Kuusjärven Heinäsaareen .
Järvessä on yksi saari Raatosaari ja sen lisäksi Huhtisaari, joka on nykyään yhdistetty mantereeseen pengertiellä. Raatosaaren pinta-ala on yli 30 aaria ja se on 90 metriä pitkä ja 80 metriä leveä. Saaressa on kolme rakennusta. Entisen Huhtisaaren pinta-ala on 2,3 hehtaaria ja se on 300 metriä pitkä ja 120 metriä leveä. Huhtisaarta viljellään vielä nykyäänkin.
Järvi on luodattu ja siitä on julkaistu syvyyskartat. Järven tilavuus on 5,9 miljoonaa kuutiometriä eli 0,0059 kuutiokilometriä. Sen keskisyvyys on 4,5 metriä ja suurin syvyys on 19,4 metriä. Syvin kohta sijaitsee Jakamajoen luusuan edustalla, mutta järvessä on vielä kolme muuta yli 10-metristä syvännettä.
Järven rantaviivan pituus on 14 kilometriä, josta saarten rantaviivan yhteispituus on 250 metriä. Sen rannat ovat puoliksi metsämaata ja peltomaata. Järven lähiympäristössä on toista kymmentä maatilaa ja jonkin verran Parkkuun kylän asutusta. Rannoille on rakennettu lähes 40 vapaa-ajan asuntoa. Kantatie 65 ohittaa järven luoteispään ja siitä haarautuu kylän läpi kulkeva yhdystie 3313. Sekä kantatieltä että yhdystieltä haarautuu järven rannoille johtavia teitä.